|  |
| --- |
| Hrvatska agencija za malo gospodarstvo, inovacije i investicije |
| Temeljem Javnog poziva za iskaz interesa za provoditelje Programa akceleracije u sklopu mjere “Jačanje akceleracijske aktivnosti” (referentni broj u Nacionalnom planu oporavka i otpornosti C1.1.2. R2-I4) objavljuje |
| Upute za prijavitelje |
|  |

|  |
| --- |
|  |

[1 Opće informacije 2](#_Toc109736374)

[1.1 Strateški i zakonodavni okvir 2](#_Toc109736375)

[1.2 Predmet i cilj Javnog poziva 4](#_Toc109736376)

[1.3 Financijska alokacija 5](#_Toc109736377)

[1.4 Trajanje Javnog poziva 5](#_Toc109736378)

[2 Pravila Javnog poziva 6](#_Toc109736379)

[2.1 Prihvatljivost prijavitelja i partnera 6](#_Toc109736380)

[2.2 Broj iskaza po prijavitelju 6](#_Toc109736381)

[2.3 Kriteriji za isključenje prijavitelja 6](#_Toc109736382)

[3 Kako se prijaviti? 8](#_Toc109736383)

[3.1 Izgled i sadržaj iskaza interesa 8](#_Toc109736384)

[3.2 Podnošenje iskaza interesa 8](#_Toc109736385)

[4 Kriteriji za odabir 9](#_Toc109736386)

[4.1 Metodologija ocjene kvalitete 9](#_Toc109736387)

[4.2 Sklapanje Sporazuma s prijaviteljem 11](#_Toc109736388)

[5 Provedba Programa 12](#_Toc109736389)

[5.1 Forma Programa 12](#_Toc109736390)

[5.2 Metoda provedbe programa 12](#_Toc109736391)

[5.3 Odgovornost za provedbu programa 13](#_Toc109736392)

[5.4 Dodatne informacije 13](#_Toc109736393)

[5.5 Izvješća i nadzor 13](#_Toc109736394)

[5.6 Plaćanje 13](#_Toc109736395)

[5.7 Vidljivost 14](#_Toc109736396)

[6 Obrasci i prilozi 14](#_Toc109736397)

# Opće informacije

Ove Upute za prijavitelje definiraju ciljeve Javnog poziva za iskaz interesa (u daljnjem tekstu: Javni poziv) kao jednog od elemenata provedbe mjere “Jačanje akceleracijske aktivnosti” C1.1.2. R2-I4 (u daljnjem tekstu: mjera C1.1.2. R2-I4) koja se financira iz Nacionalnog plana oporavka i otpornosti 2021. – 2026. (u daljnjem tekstu: NPOO).

HAMAG-BICRO definirao je Program akceleracije koji se sastoji od niza aktivnosti poput procjene početnog stanja, savjetovanja o poslovanju, mentorstva, posredovanja kod investitora i sl., traje dvije godine a čiji trošak iznosi do 210.000,00 HRK (27.871,79 €[[1]](#footnote-2)) po poduzeću.

HAMAG-BICRO zadržava pravo izmjene Programa akceleracije za vrijeme razdoblja provedbe mjere C1.1.2. R2-I4

HAMAG-BICRO će putem ovog Javnog poziva sklopiti Sporazum s najviše 12 prijavitelja vodeći računa da Program pokrije pet hrvatskih makro-regija – Istočnu i Središnju Hrvatsku, grad Zagreb te Sjeverni i Južni Jadran.

Provoditelju može biti povjerena provedba Programa za 10 do 120 poduzeća.

Mjera C1.1.2. R2-I4 provodit će se u razdoblju od najviše 3 godine kroz tri elementa:

1. Javni poziv za iskaz interesa za provoditelje Programa akceleracije (ovaj javni Poziv) putem kojeg će HAMAG-BICRO odabrati konzorcije (pravne osobe) s kojima će sklopiti Sporazum o provedbi Programa akceleracije.
2. Javni poziv(i) za iskaz interesa za sudjelovanje u Programu akceleracije putem kojeg će HAMAG-BICRO, zajedno s provoditeljem Programa akceleracije, odabrati inovativne korisnike[[2]](#footnote-3) (timove ili novoosnovana poduzeća) koja će biti korisnici Programa akceleracije.
3. Poziv na dodjelu bespovratnih sredstava za korisnike Programa akceleracije putem kojeg će HAMAG-BICRO korisnicima dodijeliti sredstva za sudjelovanje u Programu akceleracije (a koja se plaćaju na račun provoditelja Programa akceleracije, najviše 210.000,00 HRK/27.871,79 €) te dodatna sredstva u obliku izravne financijske potpore za ulaganje i/ili obrtna sredstva (najviše 187.500,00 HRK/24,885,53 €).

Provedba mjere C1.1.2. R2-I4 završit će najkasnije 30. lipnja 2025. godine.

Tijekom provedbe mjere C1.1.2. R2-I4 HAMAG-BICRO organizirat će zajednička događanja u svrhu odabira korisnika, njihovog uparivanja s provoditeljima i predstavljanja investitorima (demonstracijski dani).

Ove Upute za prijavitelje zainteresirane za provedbu Programa akceleracije (u daljnjem tekstu: Upute) određuju pravila o načinu podnošenja iskaza interesa, navode kriterije prihvatljivosti i kriterije odabira te pravila provedbe postupka kojim se omogućava sudjelovanje u provedbi mjere C1.1.2. R2-I4.

## Strateški i zakonodavni okvir

Kako bi odgovorila na izazove krize uzrokovane pandemijom bolesti COVID-19, Europska unija je 2020. godine uspostavila Mehanizam za oporavak i otpornost kao dio instrumenta EU sljedeće generacije. Planovi za oporavak i otpornost, koje izrađuju države članice u suradnji s Europskom komisijom, temelj su za korištenje sredstava iz spomenutog Mehanizma, a time i glavni strateški dokument za planiranje i provedbu reformi, ulaganja i projektnih inicijativa država članica usmjerenih na gospodarski oporavak, održivi razvoj te zelenu i digitalnu tranziciju. U planu za oporavak i otpornost daje se pregled reformi i povezanih ulaganja koje će država članica provesti u sljedećim godinama u skladu s propisanim ciljevima Mehanizma za oporavak i otpornost.

Uredba (EU) 2021/241 o uspostavi Mehanizma za oporavak i otpornost ne utvrđuje direktno oblike bespovratnih sredstava koje država članica dodjeljuje krajnjim primateljima tj. korisnicima. Međutim, Uredba općenito navodi obvezu dosljednosti primjene različitih instrumenata Unije. S tim u vezi, pravila ovog Poziva za dodjelu bespovratnih sredstava oslanjaju se na Uredbu (EU) 2021/1060 i u njoj utvrđene oblike bespovratnih sredstava koji se primjenjuju na fondove Unije. Isto tako, Uredba (EU) 2021/1060 referentna je za utvrđivanje uvjeta prihvatljivosti troška poreza na dodanu vrijednost u okviru ovoga Poziva.

Vlada Republike Hrvatske je na sjednici održanoj 08. srpnja 2021. godine donijela Odluku o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (Narodne novine, br. 78/21).

Pravna osnova:

* Ugovor o Europskoj uniji (konsolidirana verzija, SL C 115/13, 9.5.2008) (UEU)
* Ugovor o funkcioniranju Europske unije (konsolidirana verzija, SL C 115/47, 9.5.2008) (UFEU)
* Ugovor o pristupanju Republike Hrvatske Europskoj uniji („Narodne novine“, Međunarodni ugovori, br. 2/2012)
* Uredba (EU) 2021/241 Europskog Parlamenta i Vijeća od 12. veljače 2021. o uspostavi Mehanizma za oporavak i otpornost;
* Odluka o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. – 2026. (Narodne novine, broj 78/2021);
* Uredba (EU) 2020/852 Europskog Parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (Uredba o EU taksonomiji);
* Delegirana Uredba Komisije (EU) 2021/2139 оd 4. lipnja 2021. o dopuni Uredbe (EU) 2020/852 Europskog parlamenta i Vijeća utvrđivanjem kriterija tehničke provjere na temelju kojih se određuje pod kojim se uvjetima smatra da ekonomska djelatnost znatno doprinosi ublažavanju klimatskih promjena ili prilagodbi klimatskim promjenama i nanosi li ta ekonomska djelatnost bitnu štetu kojem drugom okolišnom cilju;- Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (Financijska uredba);- Preporuka Komisije (EU) br. 2003/361/EC od 6. svibnja 2003. godine vezano za definiciju mikro, malih i srednjih poduzeća;
* Uredba Komisije (EU) br.651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (Službeni list Europske unije L187, 26.6.2014.);
* Uredba Komisije (EU) br.2017/1084 od 14. lipnja 2017. o izmjeni Uredbe (EU) br. 651/2014 u vezi s potporama za infrastrukture luka i zračnih luka, pragova za prijavu potpora za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova;
* Uredba Komisije (EU) 2020/972 od 2. srpnja 2020. o izmjeni Uredbe (EU) br. 1407 /2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (OJ L 215, 7.7.2020;
* Uredba Komisije (EU) br. 2021/1237 od 23. srpnja 2021. o izmjeni Uredbe (EU) br. 651/2014 o ocjenjivanju određenih kategorija spojivih s unutarnjim tržištem u primjeni članaka 107. i 108. Ugovora;
* Preporuka Komisije (EU) br. 2003/361/EC od 6. svibnja 2003. godine vezano za definiciju mikro, malih i srednjih poduzeća;
* Prilog I "Definicije MSP-ova" Uredbe Komisije (EU) br. 651/2014 od 17. lipnja 2014. godine o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora;
* Uredba Komisije (EU) br. 1407/2013 od 18. prosinca 2013. godine o primjeni članaka 107. i 108. Ugovora o funkcioniranju Europske unije na de minimis potpore; koju je izmijenila Uredba Komisije (EU) 2020/972 od 2. srpnja 2020. o izmjeni Uredbe (EU) br. 1407 /2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (OJ L 215, 7.7.2020, p. 3-6) (u daljnjem tekstu: de minimis Uredba).
* Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ - Opća uredba o zaštiti podataka (GDPR);
* Zakon o provedbi Opće uredbe o zaštiti osobnih podataka (NN, br. 42/18);
* Zakon o poticanju razvoja malog gospodarstva (Narodne novine, broj 29/2002, 63/2007, 53/2012, 56/2013, 121/2016);
* Zakon o državnim potporama (NN, br. 47/14, 69/17);
* Zakon o profesionalnoj rehabilitaciji i zapošljavanju osoba s invaliditetom (NN, br. 157/13, 152/14, 39/18, 32/20)
* Zakon o ravnopravnosti spolova (NN, br. 82/08, 69/17)
* Zakon o suzbijanju diskriminacije (NN, br. 85/08, 112/12)

Propisi koji se odnose na ovaj javni poziv su propisi koji su na snazi (važeći) trenutku njegove objave te se na Upute za prijavitelje i ostalu prateću dokumentaciju, kao i na sve odnose koji proizlaze iz poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je prijavitelja provjeriti primjenjivo zakonodavstvo u trenutku dostave projektnog prijedloga, jer će se na prijavitelja primijeniti propisi koji su na snazi (važeći) u trenutku podnošenja projektnog prijedloga.

Strateški okvir:

* Nacionalni plan oporavka i otpornosti 2021. – 2026.
* Nacionalna razvojna strategija Republike Hrvatske do 2030. godine (Narodne novine, broj 13/2021);
* Komunikacija Komisije Europski zeleni plan COM(2019)

<https://eurlex.europa.eu/legal-content/HR/TXT/HTML/?uri=CELEX%3A52019DC0640&from=EN>;

## Predmet i cilj Javnog poziva

*Predmet Javnog poziva*

Ovim Javnim pozivom koji je dio provedbe mjere C1.1.2. R2-I4 odabrat će se uspješni prijavitelji s kojima će HAMAG-BICRO sklopiti Sporazum o provedbi Programa akceleracije (dalje u tekstu: Sporazum).

Svrha (cilj) Javnog poziva

Uspostavljena provedba visokokvalitetnog Programa akceleracije (dalje u tekstu: Program) koji će omogućiti brži i kvalitetniji rast za najmanje 120 novoosnovanih poduzeća koja razvijaju inovativna rješenja. Program će se provoditi u više ciklusa tokom razdoblja od najviše tri godine. Podržanim novoosnovanim poduzećima olakšat će se pristup tržištima kapitala, roba i usluga a s ciljem povećanja njihove spremnosti za investicije kao i stope trogodišnjeg preživljavanja*.*

## Financijska alokacija

Ukupan raspoloživ iznos za provedbu mjere C1.1.2. R2-I4, osiguran u Državnom proračunu RH iz Mehanizma za oporavak i otpornost u sklopu NPOO je 60.000.000,00 HRK (7.963.368,50 €[[3]](#footnote-4)) za sljedeće aktivnosti:

* provedba Programa akceleracije;
* financijska potpora za korisnike Programa akceleracije;
* zajednička događanja u svrhu odabira korisnika, njihovog uparivanja s provoditeljima i predstavljanja investitorima (demonstracijski dani) koje će u suradnji sa provoditeljima a za sve korisnike Programa akceleracije organizirati HAMAG-BICRO te za procjenu utjecaja programa na novoosnovana poduzeća podržana kroz prvih šest akceleracijskih ciklusa.

Start-up poduzeća koja će biti korisnici Programa akceleracije odabrat će HAMAG-BICRO u suradnji s provoditeljima Programa.

Najviši iznos kojim je moguće sufinancirati provedbu Programa po korisniku je 210,000,00 HRK (27.871,79 €).

Najviši intenzitet financiranja provedbe Programa je 100%.

## Trajanje Javnog poziva

Iskazi interesa zaprimaju se od 12. srpnja 2022. godine do 9. rujna 2022. godine u 12:00 sati.

Rok za dostavu iskaza interesa može se produžiti.

HAMAG-BICRO zadržava pravo ponavljanja ovog Javnog poziva za vrijeme trajanja provedbe mjere C1.1.2. R2-I4.

HAMAG-BICRO će unutar roka od 30 dana od zatvaranja poziva ocijeniti pristigle iskaze interesa.

# Pravila Javnog poziva

## Prihvatljivost prijavitelja i partnera

Samostalna prijava moguća je isključivo za poduzetničko potporne institucije koje su upisane u Jedinstveni registar poduzetničke infrastrukture, (poveznica: <http://reg.mingo.hr/pi/public/>) a koje su sposobne udovoljiti svim uvjetima ovog Javnog poziva uključujući i ocjenu kvalitete sukladno navedenom u točki 4.1.

Prihvatljivi prijavitelji su konzorciji sastavljeni od pravnih osoba (poduzetničko-potporne institucije, poduzetnici, znanstveno-istraživačke organizacije, visoka učilišta i sl.) s relevantnim iskustvom u provedbi Programa akceleracije i infrastrukturom koja istu omogućuje.

Konzorcij čine nositelj i članovi a dužan je dostaviti dokument kojim se uređuju prava i obveze unutar konzorcija prema obaveznom sadržaju Priloga 1., ovjeren od strane nositelja i svih članova.

HAMAG-BICRO sklapa Sporazum s pojedinačnom pravnom osobom koja je nositelj konzorcija[[4]](#footnote-5).

Ista pravna osoba može biti nositelj ili član samo jednog konzorcija.

## Broj iskaza po prijavitelju

Prijavitelj po predmetnom Pozivu podnosi samo jedan iskaz interesa.

## Kriteriji za isključenje prijavitelja

HAMAG-BICRO Sporazum neće sklopiti sa:

* Udrugama koje nisu upisane u Jedinstveni registar poduzetničke infrastrukture do datuma objave ovog Javnog poziva ili dobrotvornim organizacijama u svojstvu nositelja ili člana konzorcija, *dokazuje se: Obrazac 1.*;
* Konzorcijem čiji je nositelj ili članovi nemaju iskustvo u provedbi programa inkubacije/akceleracije i ne može osigurati infrastrukturu (uredski prostor i dvorana) potrebnu za isto, *dokazuje se: Obrazac 1.*;
* Pravnom osobom nositeljem ili članom konzorcija koja je kontrolirana od strane vlasnika poduzeća zatvorenih u prethodnom razdoblju od 12 mjeseci koja su operativna u istom ili srodnom sektoru djelatnosti u okviru iste skupine sukladno NKD 2007 (ograničenje se odnosi na razdoblje od 12 (dvanaest) mjeseci od dana zatvaranja poduzeća), *dokazuje se: Obrazac 1., Izjava prijavitelja, ostali dostupni izvori*;
* Pravnom osobom nositeljem konzorcija koji nema poslovni nastan u Republici Hrvatskoj, *dokazuje se: Izjava prijavitelja*;
* Pravnom osobom nositeljem konzorcija koja nije registrirana za obavljanje gospodarske djelatnosti savjetovanja u vezi s poslovanjem, *dokazuje se: Obrazac 1., Izjava prijavitelja, ostali dostupni izvori*;
* Konzorcijem čiji je nositelj ili član u blokadi ili nije izvršio isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima Republike Hrvatske, *dokazuje se: Obrazac 1., Izjava prijavitelja, ostali dostupni izvori*;
* Pravnom osobom nositeljem i članom konzorcija koji je dostavilo lažne informacije u sklopu projektnog prijedloga; *dokazuje se: Izjava prijavitelja, ostali dostupni izvori*;
* U slučaju kada je nad gospodarskim subjektom koji je nositelj ili član konzorcija otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima, ili koji se nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima, *dokazuje se: Izjava prijavitelja, ostali dostupni izvori*;
* Ako je nositelj ili član konzorcija ili osoba ovlaštena po zakonu za njihovo zastupanje (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje; *dokazuje se: Izjava prijavitelja, ostali dostupni izvori;*
* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN, br. 125/11, 144/12, 56/15, 61/15, 101/17, 118/18, 126/19), članka 333. (udruživanje za počinjenje kaznenih djela) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/2011, 144/2012, 56/2015, 61/2015, 101/2017, 118/2018, 126/19) i članka 279. (pranje novca) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 175. (trgovanje ljudima i ropstvo) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

# Kako se prijaviti?

## Izgled i sadržaj iskaza interesa

Iskaz interesa predaje se na temelju ovih Uputa ispunjavanjem obrazaca koji su sastavni dio ovog Javnog poziva. Sva dokumentacija tražena ovim Uputama izrađuje se na hrvatskom jeziku i latiničnom pismu.

Iskazi interesa zaprimaju se od 12. srpnja do 9. rujna 2022. godine u 12:00 sati.

Iskaz interesa mora sadržavati sljedeće dokumente u traženom formatu:

|  |  |  |
| --- | --- | --- |
| **Dokument** | **Oznaka** | **Format** |
| Prijedlog iskaza interesa (Prijavni obrazac) | Obrazac 1. | MS word ili PDF s prilozima[[5]](#footnote-6) u PDF-u |
| Izjava prijavitelja (s potpisom i pečatom nositelja i svih članova konzorcija) | Obrazac 2. | PDF |

Prijavitelj odgovara za cjelovitost iskaza interesa.

HAMAG-BICRO može od prijavitelja tražiti pojašnjanje ili dopunu dokumentacije iskaza interesa za što će biti predviđen razuman rok. Propusti li prijavitelj dostaviti traženo u navedenom roku njegov će iskaz interesa biti razmatran kako je prvotno dostavljen.

## Podnošenje iskaza interesa

Prijavitelji podnose svoje iskaze interesa slanjem elektroničke pošte koja u privitku sadrži dokumente iz točke 3.1. na e-mail adresu:

[akcelerator@hamagbicro.hr](mailto:akcelerator@hamagbicro.hr)

Predmet elektroničke pošte treba biti: „Iskaz interesa za sudjelovanje u provedbi mjere C1.1.2. R2-I4“.

# Kriteriji za odabir

## Metodologija ocjene kvalitete

Kriteriji za odabir jednaki su za sve prijavitelje a primjenjuju se na način da se prijavitelji grupiraju prema dominantnim regijama u kojima djeluju odnosno u kojima imaju osiguran prostor adekvatan za provedbu Programa. Prijavitelj navodi jednu dominantnu regiju bez obzira da li raspolaže adekvatnim prostorom za provedbu Programa u više regija.

Regije su:

**Istočna Hrvatska** odnosno županije Osječko-baranjska, Vukovarsko-srijemska, Brodsko-posavska, Požeško-slavonska, Virovitičko-podravska i Bjelovarsko-bilogorska;

**Središnja Hrvatska** odnosno županije Sisačko-moslavačka, Koprivničko-križevačka, Međimurska, Varaždinska, Krapinsko-zagorska, Zagrebačka, Karlovačka;

**Grad Zagreb**;

**Sjeverni Jadran** odnosno županije Istarska, Primorsko-goranska i Ličko-senjska;

**Južni Jadran** odnosno županije Zadarska, Šibensko-kninska, Splitsko-dalmatinska i Dubrovačko-neretvanska.

Prijavitelj se u Obrascu 1. opredjeljuje za dominantnu regiju provedbe Programa.

HAMAG-BICRO vodit će računa o regionalnom aspektu provedbe programa kako bi budućim korisnicima osigurao mogućnost što lakšeg sudjelovanja u Programu diljem Republike Hrvatske na način da će, ako zaprimi kvalitetne iskaze interesa iz svake regije, sklopiti Sporazum s najmanje jednim provoditeljem po regiji.

Kriteriji za odabir s pripadajućim bodovima navedeni su u sljedećoj tablici:

|  |  |  |
| --- | --- | --- |
| **Naziv kriterija** | **Opis kriterija i izvori provjere** | **Bodovi** |
| *Kriteriji koji se odnose na prijavitelja (u obzir se uzima doprinos nositelja i članova konzorcija)* | | |
| 1. Iskustvo prijavitelja u provedbi programa akceleracije   0 – 15 bodova | Kriterij 1.1. uzima u obzir broj poduzeća koja su razvijala inovaciju a za koja je prijavitelj proveo program akceleracije (uključujući inkubaciju/predakceleraciju)   * Obrazac 1., izjave poduzeća, javno dostupni izvori | * **3 boda -** Prijavitelj je proveo program akceleracije za manje od 5 poduzeća * **7 bodova -** Prijavitelj je proveo program akceleracije za 5 do 10 poduzeća * **10 bodova -** Prijavitelj je proveo program akceleracije za 11 do 20 poduzeća * **15 bodova -** Prijavitelj je proveo program akceleracije za više od 20 poduzeća |
| 1. Kvaliteta projektnog tima[[6]](#footnote-7)   0 – 30 bodova | Kriterij 2.1. uzima u obzir horizontalna znanja zaposlenika mentora i vanjskih mentora   * Obrazac 1., životopisi zaposlenika i mentora, sporazumi s mentorima, javno dostupni izvori | * Prijavitelju se dodjeljuje po 4 boda za svako od navedenih područja do najviše **20 bodova:** * Upravljanje poslovanjem (osnivanje pravnog subjekta, management poduzeća, pravni aspekti poslovanja) * Upravljanje razvojem inovacije (zaštita intelektualnog vlasništva, tehnološki razvoj proizvoda/usluge) * Upravljanje ljudskim resursima * Tržišna strategija (prilagodba proizvoda usluge tržišnim potrebama, oblikovanje cijene, uključivanje u lance vrijednosti, distribucija i sl.) * Marketinška strategija (brendiranje, digitalni marketing, „pitching“) |
| Kriterij 2.2. uzima u obzir iskustvo u razvoju inovacija ili sektorska znanja tehnoloških mentora[[7]](#footnote-8) u S3 prioritetnim područjima   * Obrazac 1., životopisi zaposlenika i mentora, sporazumi s mentorima, javno dostupni izvori | * Prijavitelju se dodjeljuje po 2 boda za svako od navedenih područja do najviše **10 bodova:** * Zdravlje i kvaliteta života * Energija i održivi okoliš * Promet i mobilnost * Sigurnost * Hrana i bio ekonomija |
| 1. Infrastruktura prijavitelja   0 - 25 bodova | Kriterij 3.1. uzima u obzir prostorne kapacitete prijavitelja odnosno raspolaže li prijavitelj putem vlasništva ili najma prostorom adekvatnim i raspoloživim za provedbu Programa akceleracije (najmanje 3 ureda ili co-working prostor[[8]](#footnote-9) te dvorana kapaciteta najmanje 50 osoba)  Obrazac 1., ugovori, sporazumi | * **5 bodova -** Prijavitelj ima raspoloživ adekvatan prostor u vlasništvu ili najmu u najmanje jednoj regiji * **3 boda –** Prijavitelj raspolaže s prostorom u najmanje jednoj regiji ali isti nije adekvatan (manje od 3 ureda i/ili dvorana kapaciteta za manje od 50 osoba |
| Kriterij 3.2. uzima u obzir broj ureda od najmanje 5m2 koje prijavitelj ima na raspolaganju za provedbu Programa akceleracije u dominantnoj regiji | - Prijavitelj u dominantnoj regiji za provedbu Programa na raspolaganju ima:   * **3 boda** - Prijavitelj raspolaže s do 4 ureda od najmanje 5m2 * **5 bodova** - Prijavitelj raspolaže sa 5-7 ureda od najmanje 5m2 * **7 bodova** - Prijavitelj raspolaže sa 8-10 ureda od najmanje 5m2 * **10 bodova** - Prijavitelj raspolaže sa 11 ili više ureda od najmanje 5m2 |
| Kriterij 3.3. uzima u obzir može li prijavitelj polaznicima Programa akceleracije osigurati pristup investicijama   * Obrazac 1., ugovori, sporazumi | * Prijavitelju se dodjeljuju po 2 boda do najviše **10 bodova** po sporazumu sa investitorima**:** * privatnim investitorima * zajednicama poslovnih anđela * javnim investicijskim fondovima * privatnim investicijskim fondovima * međunarodnim organizacijama |
| 1. Održivost   0 - 20 bodova | Kriterij 4.1. Institucionalna održivost uzima u obzir broj trajno zaposlenih osoba kod prijavitelja koji će sudjelovati u provedbi Programa akceleracije  - Obrazac 1. Ugovori o radu, Izjava prijavitelja | - Broj zaposlenih kod prijavitelja je:   * 1-3 zaposlenika -**1 bod** * 3-5 zaposlenika -**2 boda** * Više 5-10 zaposlenika - **5 bodova** * Više od 10 zaposlenika – **10 bodova** |
| Kriterij 4.2. uzima u obzir broj poduzeća koja su kod prijavitelja trenutno u programu inkubacije ili akceleracije  - Obrazac 1. | - Broj poduzeća koja su trenutno u programu inkubacije ili akceleracije kod prijavitelja je:   * 1-5 tvrtki - **1 bod** * 5-10 tvrtki -**2 boda** * 10-50 tvrtki - **5 bodova** * Više od 50 tvrtki – **10 bodova** |
| UKUPAN BROJ BODOVA | | 90 bodova |
| BODOVNI PRAG | | 60 bodova |

## Sklapanje Sporazuma s prijaviteljem

HAMAG-BICRO će putem ovog Javnog poziva sklopit će Sporazum s najviše 12 uspješnih prijavitelja. Ovisno o broju uspješnih prijavitelja, pojedinom uspješnom prijavitelju može biti povjerena provedba Programa za 10 do 120 poduzeća.

Uspješan prijavitelj je onaj koji zadovolji uvjete prihvatljivosti te dosegne ili pređe bodovni prag ocjene kvalitete ovog Javnog poziva.

**HAMAG-BICRO će prvenstvo za sklapanje Sporazuma dati najuspješnijim prijaviteljima iz svake regije.**

U slučaju izjednačenog broja bodova među prijaviteljima s kojima je moguće sklopiti Sporazum prednost se daje onima koji su ostvarili veći broj bodova temeljem kriterija 3. Ako je broj bodova i dalje jednak prednost se daje prijaviteljima koji su ostvarili više bodova temeljem kriterija 2, zatim 5 pa 4 i na kraju temeljem kriterija 1. U daljnjem slučaju izjednačenja prednost će imati prijavitelji iz regija koje su manje zastupljene među prethodno odabranim regijama a u slučaju da se radi o istoj dominantnoj regiji HAMAG-BICRO provest će razgovor s uspješnim prijaviteljima koji dijele broj bodova te će odluku o sklapanju Sporazuma donijeti temeljem osobnog dojma o prijavitelju.

Sporazum zajednički sastavljaju HAMAG-BICRO-a i uspješni prijavitelj budući provoditelj Programa temeljem Iskaza interesa (Obrazac 1.), Programa (Prilog 2.) i obaveznog sadržaja Sporazuma (Prilog 1.).

Sporazum će uspješnom prijavitelju garantirati sudjelovanje u provedbi mjere C1.1.2. R2-I4 u obimu i pod uvjetima definiranim Sporazumom.

HAMAG-BICRO javno će objaviti rezultate ovog Javnog poziva kao i podatke o sklopljenim Sporazumima u skladu s Općom uredbom o zaštiti podataka.

Objava rezultata sadržavat će naziv konzorcija, nazive nositelja i članova konzorcija te kontakt podatke konzorcija.

Novoosnovana poduzeća koja će postati korisnici mjere C1.1.2. R2-I4 pravo za sudjelovanje u Programu moći će ostvariti jedino kod provoditelja s kojima je sklopljen Sporazum putem ovog Javnog Poziva.

Sporazum se može raskinuti u bilo kojem trenutku provedbe mjere ako nastupe uvjeti za raskid Sporazuma.

HAMAG-BICRO zadržava pravo ne sklapanja niti jednog Sporazuma temeljem ovog Javnog poziva ako za isto nastupe objektivni uvjeti o kojima će prijavitelji biti pravovremeno obavješteni.

# Provedba Programa

## Forma Programa

Cilj Programa je omogućiti brži i kvalitetniji rast za najmanje 120 novoosnovanih poduzeća koja razvijaju inovativna rješenja te osigurati što povoljnije uvjete za privlačenje investicija ili tržišni uspjeh koji će osigurati njihovo trogodišnje preživljavanje.

Program se provodi u tri faze i to:

1. Inkubacija/predakceleracija - 3 mjeseca

2. Akceleracija - 9 mjeseci

3. Postakceleracija - 12 mjeseci

Najveći naglasak Programa je individualizirani rad s mentorima a posebno onima sa sektorskim znanjem tj. znanjem o tehnologijama s područja inovacije novoosnovanog poduzeća tzv. tehnološki mentori. Svaki korisnik bit će uparen s vlastitim tehnološkim mentorom.

Svaki konzorcij koji se prijavljuje na Javni Poziv predlaže mentore iz svojih redova ili one s kojima ima dogovorenu suradnju a u zajedničku mrežu mentora ulaze mentori predloženi od strane provoditelja odnosno konzorcija s kojim je HAMAG-BICRO sklopio Sporazum. Provoditelji će moći proširivati mrežu mentora tijekom provedbe Programa.

HAMAG-BICRO javno će objaviti imena i prezimena te kontakte mentora kao i podatke o njihovim horizontalnim i sektorskim znanjima.

Svi predloženi mentori moći će se povezati sa svim novoosnovanim poduzećima, korisnicima Programa neovisno o konzorciju/provoditelju.

Sadržaj Programa akceleracije naveden je u Prilogu 2.

## Metoda provedbe programa

Po objavi rezultata ovog Javnog poziva i sklapanju Sporazuma provoditelj se uvrštava na listu prihvatljivih provoditelja s koje će budući korisnici moći odabrati one s kojima će ostvariti suradnju.

Provoditelji su obavezni podizati svijest o provedbi ove mjere te motivirati inovativne timove i novoosnovana poduzeća na sudjelovanje u Programu akceleracije.

Budući korisnici odabiru se putem Javnih poziva za iskaz interesa za sudjelovanje u Programu akceleracije temeljem zajedničkih kriterija prihvatljivosti i kvalitete te predstavljanja HAMAG-BICRO-u, i svim provoditeljem Programa akceleracije gdje će i provoditelji biti u mogućnosti ocjeniti kvalitetu budućih korisnika i njihovih inovacija.

Po završetku Javnih poziva za iskaz interesa za sudjelovanje u Programu akceleracije korisnici se uparuju s provoditeljima Programa.

Provoditelj je za svakog korisnika dužan izraditi individualni plan akceleracije prema sadržaju Priloga 2. s iskazanim količinama i cijenama usluga za svaku od faza te ukupnim troškom provedbe Programa a koji će biti temelj za dodjelu bespovratnih sredstava korisniku.

HAMAG-BICRO objavit će objavit Poziv na dodjelu bespovratnih sredstava za korisnike Programa akceleracije (unaprijed poznate prijavitelje odnosno prethodno odabrane korisnike) u kojem će se uzeti u obzir vrijednost za novac individualnog plana akceleracije temeljem iskazanih količina i iznosa. Prijavitelj ovog Javnog Poziva u Obrascu 1. može dostaviti primjer individualnog plana akceleracije u kojem navodi količine i realne cijene usluga (one koje bi u ovom trenutku ponudio na tržištu).

Putem Poziva na dodjelu bespovratnih sredstava korisnicima će se dodijeliti sredstva za sudjelovanje u Programu akceleracije (najviše 210.000,00 HRK/27.871,79 € koja će se isplaćivati na račun provoditelja) te dodatna sredstva u obliku izravne financijske potpore za ulaganje i/ili obrtna sredstva (najviše 187.500,00 HRK/24,885,53 €).

Provoditelj je dužan pružiti pomoć korisnicima pri izradi njihovih projektnih prijedloga.

## Odgovornost za provedbu programa

Odgovornost za provedbu programa dijele HAMAG-BICRO i provoditelj temeljem odredbi Sporazuma.

## Dodatne informacije

Tijekom trajanja Javnog Poziva kao i u svakome trenutku provedbe Programa prijavitelj odnosno provoditelj može od HAMAG-BICRO-a tražiti dodatna pojašnjenja o provedbi slanjem upita na adresu elektroničke pošte iz točke 3.2. Odgovori na pitanja bit će objavljeni na stranici HAMAG-BICRO-a.

## Izvješća i nadzor

Tijekom provedbe Programa provoditelj je dužan HAMAG-BICRO-u dostavljati mjesečna izvješća o napretku za svakog korisnika HAMAG-BICRO može u svakom trenu provedbe Programa tražiti dodatna izvješća ili doći u terensku provjeru kod provoditelja.

## Plaćanje

Sredstva za provedbu Programa akceleracije HAMAG-BICRO će isplačivati na račun provoditelja sukcesivno po fazama provedbe Programa. Provoditelj je dužan prilikom sklapanja Sporazuma navesti jedan, zaseban broj računa na koji će primati uplate. Distribucija sredstava unutar prijavitelja (npr. između nositelja i članova konzorcija, prema vanjskim mentorima) odgovornost je prijavitelja.

Provoditelj Programa ima pravo na avansno plaćanje dijela iznosa za provedbu Programa kao i na obročno plaćanje po učinjenom tijekom provedbe. Uvjeti plaćanja bit će definirani Sporazumom. HAMAG-BICRO obvezuje se platiti isključivo u cijelosti provedene faze Programa za pojedinog korisnika.

Provoditelj od HAMAG-BICRO-a nikako ne može tražiti iznos financiranja pojedine faza ili cijelog Programa veći od onoga iz Sporazuma.

## Vidljivost

Provoditelj je dužan u zajednici promovirati svoje sudjelovanje u provedbi mjere C1.1.2. R2-I4 kao i činjenicu da se ista financira sredstvima NPOO-a.

Amblemi i izjava dostupni su na linku: <https://ec.europa.eu/regional_policy/en/information/logos_downloadcenter/>

Generator uzoraka: <https://www.euinmyregion.eu/generator>

# Obrasci i prilozi

Obrazac 1. Prijedlog iskaza interesa (Prijavni obrazac)

Obrazac 2. Izjava prijavitelja

Prilog 1. Obavezan sadržaj Sporazuma

Prilog 2. Program akceleracije

1. Iznosi u kunama preračunati su u eure prema središnjem paritetu za uključivanje hrvatske kune u tečajni mehanizam 1 euro = 7,53450 kuna [↑](#footnote-ref-2)
2. Program akceleracije namjenjen je timovima/novoosnovanim poduzećima (do pet godina) čije su inovacije u TRL fazi 5 – 8, odnosno onima čije inovacije imaju provjeren koncept no još nisu komercijalizirane. [↑](#footnote-ref-3)
3. [↑](#footnote-ref-4)
4. Provoditelj Programa akceleracije ne može mu biti i korisnik. [↑](#footnote-ref-5)
5. Potrebni prilozi navedeni su u Obrascu 1. [↑](#footnote-ref-6)
6. Da bi se ostvarili bodovi po kriteriju 2. iz dostavljenih životopisa mora biti vidljivo da predložene osobe imaju višegodišnje (najmanje dvije godine) radno iskustvo povezano s navedenim sektorskim ili horizontalnim znanjem. [↑](#footnote-ref-7)
7. Vidjeti točku 5.1. [↑](#footnote-ref-8)
8. Uredi ili co-working prostor moraju biti opremljeni namještajem i računalom (ako korisnik nema vlastito) te uz komunalne usluge osigurati i internetsku povezivost brzine skidanja preko 100 Mbps. [↑](#footnote-ref-9)